****

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA LIPOVLJANI**

**OPĆINSKO VIJEĆE**

KLASA: 061-01/23-01/02

URBROJ: 2176-13-01-23-01

Lipovljani, 13. prosinca 2023. godine

Na temelju članka 11. Statuta Općine Lipovljani (Službeni vjesnik, broj: 14/21) i članka 12. Odluke o javnim priznanjima Općine Lipovljani (Službeni vjesnik, broj: 2/12), Općinsko vijeće Općine Lipovljani, na prijedlog Općinskog načelnika Općine Lipovljani, na 19. sjednici održanoj 13. prosinca 2023. godine donijelo je

**ODLUKU**

**o dodjeli javnih priznanja**

I.

Općinsko vijeće Općine Lipovljani dodjeljuje javna priznanja za iznimna dostignuća i doprinos od osobitog značaja za razvitak i ugled Općine Lipovljani kako slijedi:

1. **PLAKETU Općine Lipovljani**

**GRADSKOM DRUŠTVU CRVENOG KRIŽA NOVSKA**

Za iskazanu humanost, nesebičan rad i pomaganje stanovnicima Općine Lipovljani te osobiti doprinos u spašavanju ljudskih života.

1. **PLAKETU Općine Lipovljani**

**ČLANOVIMA PROSTOVOLJNOG GASILSKOG DRUŠTVA BIZOVIK**

* **Rok Mustar, Peter Pogačar, Tina Hlebš, Anže Hlebš, Ciril Bricelj**

Za poseban doprinos, aktivno i nesebično sudjelovanje u saniranju štete nakon prirodne

nepogode uzrokovane olujnim vjetrom.

1. **PLAKETU Općine Lipovljani**

**HRVATSKIM ŠUMAMA d.o.o.**

Za potrajno i odgovorno gospodarenje državnim šumama na području Općine Lipovljani i Republike Hrvatske, za doprinos gospodarstvu Općine Lipovljani, te doprinos obilježavanju Dana Josipa Kozarca i manifestaciji Lipovljanski susreti u Lipovljanima.

1. **ZAHVALNICU Općine Lipovljani**

**MARKU LONČAREVIĆU**

Za osobit doprinos u radu s djecom i mladima kroz školu nogometa, promicanje sporta

i poticanje tjelesne aktivnost mladih u Lipovljanima.

1. **ZAHVALNICU Općine Lipovljani**

**MATEJU MILAŠINOVIĆU**

Za osobit doprinos u radu s djecom i mladima kroz školu nogometa, promicanje sporta

i poticanje tjelesne aktivnost mladih u Lipovljanima.

II.

Priznanja Općine Lipovljani iz točke I. ove Odluke dodijelit će se na svečanoj sjednici Općinskog vijeća Općine Lipovljani u povodu obilježavanja Dana Općine Lipovljani u ožujku 2024. godine.

III.

Ova Odluka stupa na snagu osmi dan od dana objave u Službenom vjesniku.

Predsjednik

Tomislav Lukšić, dipl.ing.šum.